Veľký pôst

Veľký pôst alebo Svätá Štyridsiatnica je v byzantskom obrade pomenovanie pre najdôležitejšie kresťanské pôstne obdobie. V liturgickom roku sa nachádza pred sviatkom Kristovho vzkriesenia a trvá 40 dní. V cirkvách byzantského obradu sa začína pondelkom po Syropôstnej nedeli (Čistým pondelkom) a trvá do piatka pred Lazárovou sobotou. Veľkému pôstu predchádza niekoľko týždňov predpôstneho obdobia.

Jednotlivé nedele a niektoré dni Veľkého pôstu majú rôzne zameranie:
 prvá nedeľa - Nedeľa ortodoxie alebo Nedeľa o úcte svätých ikon
 druhá nedeľa Gregora Palamu
 tretia nedeľa - krížupoklonná
 štvrtý štvrtok - veľký kajúci kánon svätého Andreja Krétskeho
 štvrtá nedeľa - sv. Jána Klimaka
 piata sobota - akatistová
 piata nedeľa - sv. Márie Egyptskej

Druhá, tretia a štvrtá sobota Veľkého pôstu sú zádušnými sobotami.

Pôvodná pôstna disciplína vo Veľkom pôste je pomerne prísna. V Gréckokatolíckej cirkvi na Slovensku je však povinná iba jej značne uľahčená verzia.Pôstna disciplína Gréckokatolíckej cirkvi na Slovensku schválená Radou hierarchov, 6. októbra 2009 Napriek rôznym úľavám však vo východných cirkvách zvykne byť prísnejšia ako u rímskokatolíkov.

Špecifikom obdobia Veľkého pôstu je aj liturgický poriadok. Od pondelka do piatku sú aliturgické dni, teda dni, keď sa neslávi svätá božská liturgia - v pondelok, utorok a štvrtok sa slávi len večiereň, utiereň a ostatné modlitby časoslova. V stredu a piatok sa slávi liturgia vopredposvätených darov. 

 Referencie 

 Pozri aj 
 Pôst
 Fašiangy
 Filipovka
 Petro-pavlovský pôst
 Uspenský pôst

 Externé odkazy 
 Svätá Štyridsiatnica (Veľký pôst) v Gréckokatolíckej cirkvi na Slovensku
 Aby pôst neostal bez úžitku : Svätá štyridsiatnica v byzantskom obrade
 Veľký pôst - jeho duchovný význam, náplň, prostriedky. (Audiokatechéza v mp3.)

Kategória:Gréckokatolícka cirkev
Kategória:Liturgický rok
Kategória:Pôsty v kresťanstve